MAE, atenţionare de călătorie pentru românii care merg în vacanță în Grecia.
Serviciul Național de Meteorologie elen a emis o avertizare meteorologică de ploi abundente, furtuni puternice. Frontul depresionar va afecta în cea mai mare parte centrul și nordul Greciei.
Românii care merg în Grecia sunt avertizați că țara este sub alertă meteo de ploi puternice, furtună și grindină. Va fi afectată cea mai mare parte din centrul și nordul Greciei.Ministerul Afacerilor Externe informează cetățenii români care se află, tranzitează sau intenționează să călătorească în Grecia că Serviciul Național de Meteorologie elen a emis o avertizare meteorologică de ploi abundente, furtuni puternice însoțite local de grindină și intensificări însemnate ale vântului.Atenționarea este valabilă luni și marți.Frontul depresionar va afecta în cea mai mare parte centrul și nordul Greciei, fenomenele fiind prognozate a se manifesta mai intens în regiunile Epir, vestul și centrul Macedoniei, Tesalia, insulele Sporade și părțile de nord ale regiunii Attica și insulei Evia, cel puțin până în după amiaza zilei de luni.Cetățenii români pot solicita asistenţă consulară la numerele de telefon ale Ambasadei României la Atena (+302106710035) și Consulatului General al României de la Salonic (+302310340088), apelurile fiind redirecționate către Centrul de Contact și Suport al Cetăţenilor Români din Străinătate (CCSCRS) şi preluate de către operatorii Call Center, în regim de permanență.De asemenea, cetăţenii români care se confruntă cu o situaţie dificilă, specială, cu un caracter de urgenţă, au la dispoziţie şi telefonul de urgență al misiunii diplomatice a României în Republica Elenă ( +306978996222) și Consulatului General al României de la Salonic (+306946049076).Ministerul Afacerilor Externe recomandă consultarea paginilor de Internet http://atena.mae.ro, http://salonic.mae.ro, https://ec.europa.eu/consularprotection/travel-advice_en, www.meteoalarm.eu, www.mae.ro şi reamintește faptul că cetățenii români care călătoresc în străinătate au la dispoziție aplicația "Călătorește în siguranță" (http://www.mae.ro/app_cs), care oferă informații şi sfaturi de călătorie.